**Kúpna zmluva**

**č. 30/2020**

**uzatvorená podľa § 409 a násl. Zákona č. 513/1991 Zb. (ďalej „Obchodný zákonník“) v znení neskorších predpisov**

Zmluvné strany

**1.Predávajúci:**

 **Dopravný podnik mesta Žiliny s.r.o.**

 sídlo: Kvačalova 2, 01140 Žilina

 IČO: 36 007 099

DIČ: 2020447583

IČ DPH: SK2020447583

 v mene koná: **Ing. Ján Barienčík, PhD.**, konateľ

 bankové spojenie: Slovenská sporiteľňa, a.s.

 IBAN: SK1909000000005035044524

 kontaktná e-mailová adresa a telefónne číslo: dpmz@dpmz.sk, tel. 041/5660148

 (ďalej len ako „**Predávajúci**“)

a

**2.Kupujúci:**

 **(Obchodný názov/meno) subjektu**

 sídlo:

 IČO:

 DIČ:

 IČ DPH:

 v mene koná:

 bankové spojenie:

 IBAN:

 kontaktná e-mailová adresa a telefónne číslo: , tel.:

 (ďalej len ako „**Kupujúci**“)

 (Predávajúci a Kupujúci ďalej aj ako „Zmluvné strany“ alebo jednotlivo

 „Zmluvná strana“)

**Článok 1**

**Úvodné ustanovenia**

1. Táto zmluva sa uzatvára ako výsledok obchodnej verejnej súťaže podľa § 281 - § 288 zákona č. 513/1991 Zb. Obchodného zákonníka v znení neskorších predpisov, ktorú pod názvom *„Predaj náhradných dielov“* vyhlásil na svojom webovom sídle Predávajúci.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet zmluvy**

1. Predávajúci sa touto Zmluvou zaväzuje dodať Kupujúcemu nepoužité náhradné diely (ND) na autobusy, trolejbusy a vysokozdvižný vozík (ďalej len „predmet kúpy“). Technické špecifikácie predmetu kúpy sú uvedené v prílohe č.1 resp. č.2 tejto Zmluvy.

Jedná sa o ND na nasledovné typy vozidiel:

1. Trolejbus Škoda 14Tr
2. Trolejbus Škoda 15Tr
3. Autobus Karosa B732
4. Autobus Karosa B952
5. Autobus Karosa B932
6. Autobus Renault PS09D1 –Cytibus
7. Autobus Solaris Urbino 12
8. VZV Desta

**Článok 3**

**Termín a miesto plnenia**

1. Predávajúci sa zaväzuje odovzdať Kupujúcemu predmet Zmluvy v lehote najneskôr do 10 pracovných dní od zaplatenia zálohovej faktúry.
2. Dopravu prevzatých ND zo skladu Dopravného podniku mesta Žiliny s.r.o. na miesto určenia si zabezpečí Kupujúci na vlastné náklady.
3. Miesto odovzdania ND Kupujúcemu je sklad Dopravného podniku mesta Žiliny s.r.o. Košická 2, alebo sklad nachádzajúci sa na ul. Kvačalova 2 Žilina v závislosti na tom, kde sa ND nachádzajú.
4. Kontaktnou osobou na strane Predávajúceho je (p.Matúš Mravec.. tel. č.: +421 605 750749................, e-mail: matus.mravec@dpmz.sk). Kontaktnou osobou na strane Kupujúceho je ........................ (doplniť meno a priezvisko, tel. č.; e-mail).
5. Nebezpečenstvo škody na predmete Zmluvy prechádza z Predávajúceho na Kupujúceho dňom jeho fyzického prevzatia. Vlastnícke právo z Predávajúceho na Kupujúceho prechádza dňom uhradenia faktúry v prospech Predávajúceho.
6. Zmluvné strany berú na vedomie, že ND možno použiť na obvyklý účel a že ich stav zodpovedá dobe ich skladovania. Kupujúci berie na vedomie, že Predávajúci predáva ND tak ako „stojí a leží“, čo znamená, že Predávajúci nezodpovedá za vady ktoré existovali v čase ich prevzatia  sú však zaznamenané v protokole o odovzdaní a prevzatí predmetu Zmluvy. S touto skutočnosťou sú obidve zmluvné strany oboznámené a berú ju na vedomie.
7. Súčasťou odovzdania a prevzatia ND bude aj ich podrobná prehliadka za účelom zistenia skutkového stavu, ktorý bude zaznamenaný v preberacom a odovzdávacom protokole ku každému ND jednotlivo. Kupujúci potvrdí prevzatie ND podpísaním odovzdávacieho a preberacieho protokolu.

**Článok 4**

**Povinnosti Predávajúceho**

1. Predávajúci sa zaväzuje, že odovzdá Kupujúcemu predmet tejto Zmluvy v dohodnutom množstve, akosti a termíne a podľa prílohy č. 1, resp. prílohy č. 2.
2. Predávajúci dodá Kupujúcemu na jeho vyžiadanie opis a technickú špecifikáciu ND o ktoré Kupujúci prejaví záujem.
3. Predávajúci a Kupujúci si poskytnú vzájomnú súčinnosť pri poskytovaní technických informácií o ND pri posudzovaní ich stavu a ich odovzdávaní a prevzatí.

 **Článok 5**

 **Kúpna cena a platobné podmienky**

1. Kúpna cena na účely tejto Zmluvy je určená na základe výsledku obchodnej verejnej súťaže. Neoddeliteľnou súčasťou tejto Zmluvy je príloha č. 1, resp. príloha č. 2, v ktorej sú uvedené jednotkové ceny jednotlivých ND.
2. Kupujúci sa zaväzuje uhradiť Predávajúcemu kúpnu cenu za predmet kúpy formou bezhotovostného platobného styku na účet Predávajúceho, ktorý je uvedený v časti „Zmluvné strany“ ako Predávajúci, na základe zálohovej faktúry vystavenej Predávajúcemu.
3. Splatnosť zálohovej faktúry je 14 dní odo dňa jej doručenia Kupujúcemu. Zálohová faktúra bude Kupujúcemu doručená v listinnej forme. Zálohová faktúra sa považuje za uhradenú dňom pripísania vyfakturovanej čiastky na účet Predávajúceho. Predávajúci vystaví následne daňový doklad k prijatej zálohe.
4. Predávajúci po prevzatí predmetu Zmluvy vystaví vyúčtovaciu faktúru. Predávajúcim predložená vyúčtovacia faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto Zmluvy. V prípade, že faktúra nebude obsahovať všetky náležitosti daňového účtovného dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy, Kupujúci má právo vrátiť faktúru Predávajúcemu na opravu alebo doplnenie. Predávajúci túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Kupujúcemu.

**Článok 6**

**Podmienky dodania**

1. Odovzdanie predmetu kúpy Kupujúcemu bude uskutočnené povereným zástupcom Predávajúceho v mieste plnenia v dohodnutom termíne a množstve.

1. Predávajúci pri dodaní predmetu kúpy protokolárne odovzdá predmet kúpy poverenému zástupcovi Kupujúceho, ..................... /meno a priezvisko povereného zástupcu Kupujúceho/ prostredníctvom odovzdávacieho /preberacieho protokolu. Súčasťou odovzdávacieho/preberacieho protokolu budú špecifikácie predmetu kúpy umožňujúce jednoznačnú identifikáciu daného predmetu kúpy, dátum dodania, mená a podpisy poverených zástupcov Predávajúceho a Kupujúceho.
2. Predávajúci sa zaväzuje dodať ND v rozsahu a kvalite tak, ako je uvedené v prílohe č.1 resp. č.2, ktoré tvoria neoddeliteľnú súčasť tejto Zmluvy
3. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu kúpnu cenu, ktorá je určená na základe výsledku obchodnej verejnej súťaže.
4. Predávajúci čestne prehlasuje, že predmet Zmluvy nie je zaťažený právami tretích osôb

**Článok 7**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dňa jeho protokolárneho odovzdania a prevzatia Kupujúcim.
2. Vlastnícke právo k predmetu kúpy prechádza z Predávajúceho na Kupujúceho dňom riadneho splnenia záväzku, t. j. dňom pripísania vyfakturovanej čiastky na účet Predávajúceho.

**Článok 8**

**Záručné podmienky a zodpovednosť za vady**

1. Jedná sa o ND, ktoré sa javia pre Predávajúceho ako nepotrebné sú dlhodobo uskladnené a nepoužívané. Nevykazujú žiadne znaky opotrebenia a znehodnotenia. Reálny skutkový stav ND je možné identifikovať na základe opisu, ktorý na požiadanie poskytne Predávajúci Kupujúcemu. Predávajúci na ND ktoré sú predmetom Zmluvy neposkytuje Kupujúcemu žiadne kvalitatívne ani časové záruky.

**Článok 9**

**Zmluvné pokuty**

1. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,02 % z fakturovanej sumy za každý deň omeškania.

 **Článok 10**

**Skončenie zmluvy**

1. Táto Zmluva sa uzatvára na jednorázové dodanie predmetu Zmluvy – ND. Dodaním predmetu kúpy tak ako je špecifikovaný v tejto Zmluve sa považuje Zmluva za splnenú.
2. Táto Zmluva môže byť ukončená okrem riadneho splnenia všetkých práv a povinností Zmluvných strán z nej vyplývajúcich aj:
3. písomnou dohodou Zmluvných strán
4. písomnou výpoveďou ktorejkoľvek Zmluvnej strany aj bez uvedenia dôvodu s okamžitou platnosťou
5. odstúpením od Zmluvy ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou.
6. Pri podstatnom porušení zmluvných povinností môže oprávnená Zmluvná strana písomne odstúpiť od Zmluvy a požadovať od povinnej Zmluvnej strany v súlade so všeobecne záväznými právnymi predpismi náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu kúpy o viac ako 20 pracovných dní. Zo strany Kupujúceho sa za podstatné porušenie zmluvných povinností bude považovať omeškanie s úhradou riadne vystavenej faktúry o viac ako 30 dní po lehote splatnosti.
7. Odstúpenie od Zmluvy musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.

**Článok 11**

**Vyššia moc**

1. Kupujúci ani Predávajúci nenesú zodpovednosť za nesplnenie svojich zmluvných záväzkov v dôsledku vyššej moci. Pod pojmom vyššia moc sa rozumie pôsobenie nepredvídateľných udalostí, ktoré sa vyskytnú po uzavretí Zmluvy a ktoré sú mimo možnosti zvládnutia Zmluvnými stranami, alebo proti ktorým nemôžu Zmluvné strany prijať dostatočné opatrenia, akými sú organizované štrajky celých priemyselných odvetví, vojna, mobilizácia a prírodné pohromy v takom rozsahu, že celkom bránia alebo zásadne spôsobujú meškanie plnenia zmluvných záväzkov niektorej zo zmluvných strán. Zmluvná strana, na ktorú pôsobí prípad vyššej moci, musí urobiť patričné opatrenia pre obmedzenia, alebo minimalizáciu týchto dôsledkov, týchto udalostí a k tomu musí predložiť podrobný plán druhej Zmluvnej strane. Kupujúci a predávajúci musia spolupracovať pri predchádzaní meškania, alebo akýmkoľvek iným následkom. Zmluvná strana, ktorá uplatňuje vyššiu moc je povinná bez meškania písomne informovať druhú Zmluvnú stranu o takejto udalosti, jej začiatku a pravdepodobnom trvaní. Podobným spôsobom musí byť oznámený okamih ukončenia udalosti.

**Článok 12**

**Záverečné ustanovenia**

1. Táto Zmluva sa môže meniť len vzájomne odsúhlasenými písomnými dodatkami.
2. Táto Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia na webovom sídle Predávajúceho v zmysle § 47a Občianskeho zákonníka.
3. Zmluvné strany berú na vedomie, že zverejnenie tejto Zmluvy a jej príloh na webovom sídle Kupujúceho v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy vyslovene neupravené touto dohodou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto zmluvy alebo v súvislosti s touto dohodou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto Zmluvy, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto Zmluva bola vyhotovená v 2 obsahovo rovnakých vyhotoveniach s platnosťou originálu, z ktorých Predávajúci preberá dve vyhotovenia a Kupujúci preberá dve vyhotovenia.
7. Zmluvné strany vyhlasujú, že túto Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, Zmluvu si prečítali, jej obsahu porozumeli a na znak súhlasu Zmluvu podpisujú.

Prílohy: Príloha č. 1

 Príloha č. 2

 (Kupujúci uvedie relevantnú/é prílohu/y)

V ............., dňa ......................... V Žiline dňa .........................

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Ing. Ján Barienčík, PhD. konateľ